Effectus Hawthorne
Effectus Hawthorne est, cum homines experimento psychologico subiecti rationem, qua se gerant seque spectatorum aspectui praebeant, ultro mutant, modo quia observari se sciunt. Nisi enim observarentur, aliter se gererent. Appellatio effectus originem trahit ab officinis Hawthorne (Hawthorne Works), ubi investigatum est, quantopere res quae circa sunt ad productivitatem conferrent opificum, qui electricis componendis commutaminibus operam dabant.